Sëmundja restriktive

Përkufizim: FEV1/FVC normal, kurse TLC është i ulur.
 Pakësimi i indit mushkëror 
Shkaqet: prerja kirurgjike e një cope të mushkërisë, atelektaza, bllokimi i bronkut (tumor, fasule, etj).  
 Sëmundjet e parenkimës mushkërore 
Shkaqet: sëmundjet inflamatore (vaskuliti, sarkoidoza), fibroza idiopatike pulmonare, kemoterapia (busulfan, blemycin), amiodaroni, rrezatimi jonizues, infeksionet kronike (TB, funget), pneumokoniozat (asbestoza, silikoza). 
Diagnoza: vendoset klinikisht.
 Fibroza intersticiale 
Shkaqet: dëmtimi kronik i shkaktuar nga asbesti, oksigjeni, pluhurat organikë, infeksionet kronike (TB, funget, CMV), fibroza idiopatike pulmonare, sëmundjet e indit lidhor. 
Grafia e gjoksit: mushkëria duket si dylli i koshereve (honeycomb lung). 
 Sëmundjet jashtëmushkërore 
Shkaqet:Problemet neuromuskulore: skleroza multiple, kifoskolioza, skleroza amiotrofike laterale, sindroma Guillan-Barré, dëmtimi i palcës kurrizore. 
Kufizimi i lëvizjeve të diafragmës nga shtatzania, asciti, ose dhjamosja e tepërt. 
 Efuzionet pleurale 
Lëng në hapësirën pleurale që mund të jetë transudat ose eksudat. 
 Transudati : (i) përqendrim i ulët i proteinave; (ii) shkaqet: sëmundja kongjestive e zemrës, sindroma nefrotike, ciroza; (iii) shpesh pH është mbi 7.2; (iv) numri i leukociteve është nën 1000. 
Eksudati: (i) përqendrim i lartë i proteinave; (ii) shkaqet: tumoret malinje, pneumonia, sëmundjet e indit lidhor, embolizmi pulmonar; (iii) në pneumoni shihen: pH<7.2, numri i leukociteve mbi 1000, dhe prania e mikroorganizmave; (iv) prania e limfociteve të shumta vihet re në efuzionet tuberkulare.
Analiza e efuzioneve pleurale:
Proteina Transudati: Të shumtën 3 g/dL, të shumtën 50% të nivelit të proteinave në serum. 
Proteina Eksudati: Mbi 3 g/dL, mbi 50% të nivelit të proteinave në serum. 
Transudati: Niveli i LDH-së Të shumtën 200 IU/L, të shumtën 60% të nivelit të LDH-së në serum. 
Eksudati: Mbi 200 IU/L, mbi 60% të nivelit të LDH 
Dendësia Transudati:Të shumtën 1.015 kg/cm3 
Dendësia Eksudati: Mbi 1.015 kg/cm3  
Glukoza/Transudati: Mbi 50 mg/dL 
Glukoza/Eksudati:Nën 50 mg/dL 
Amilaza E rritur në pankreatit, rupturë ezofageale, tumore malinje 
Faktori reumatoid Titri mbi 1:320 patognomonik për artritin reumatoid, shpesh pH<7.2. 
ANA Titri mbi 1:160 e bën shumë të mundur lupusin, shpesh pH>7.4.

Kategoria:Patologji
Kategoria:Pneumologji
Kategoria:Sëmundje dhe çrregullime